Държавен вестник, бр. 31, 2016 г., стр. 15

БРОЙ  31	
Д Ъ Р Ж А В Е Н  В Е С Т Н И К 	
СТР.  15  
 – участва в анализа на поведението на чле­
новете на екипа. 
2.1.2. Парамедиците с трета степен на професи­
онална квалификация се обучават за оказване на 
първа помощ. Основната задача на парамедиците 
с трета степен на професионална квалификация 
е транспортиране на болни и пострадали и при 
необходимост подпомагане на по-висококвали­
фицирания персонал. Парамедиците изпълняват 
дейностите в съответствие със своята квали­
фикация и съгласно специфичната нормативна 
уредба за оказване на спешна помощ.
Парамедикът с трета степен на професионална 
квалификация:
 – подпомага медицинските специалисти и 
парамедика с четвърта степен на професионална 
квалификация при оказване на животоспасява­
ща помощ на пациенти в спешно състояние на 
мястото на инцидента и по време на транспор­
тирането им в лечебното заведение;
 – транспортира пациенти в спешно състояние 
до лечебно заведение;
 – следи жизнените функции на пациента по 
време на транспортирането и оказва съответните 
грижи в рамките на своите компетентности;
 – транспортира болни, ранени или други 
нуждаещи се от спешна помощ лица независимо 
от тяхното състояние;
 – поддържа контакт с районните координа­
ционни централи и лечебните заведения.
Специални дейности на парамедика с трета 
степен на професионална квалификация са:
А) Дейности преди тръгване на екипа за 
спешна помощ:
 – проверява и установява оперативната го­
товност на транспортните средства (санитарни 
автомобили, реанимобили, линейки);
 – проверява и установява наличността и 
изправността на техническото оборудване и 
медицинската апаратура.
Б) Дейности по време на работа на екипа:
 – управлява специализирано превозно сред­
ство до местоназначението, като при необходи­
мост използва правото на специален режим на 
движение;
 – оценява обстановката намясто и докладва 
в районната координационна централа;
 – подпомага медицинските специалисти и па­
рамедиците с четвърта степен на професионална 
квалификация при оказване на животоспасяваща 
помощ на пациенти;
 – оказва помощ при провеждане на необходи­
мите според обстановката медицински, хигиенни 
и други дейности;
 – транспортира пострадалия до лечебното 
заведение при осигуряване на необходимото 
обслужване;
 – осъществява контакт с районните коор­
динационни централи и лечебните заведения;
 – предава пациента на персонала в лечебното 
заведение.
В) Дейности след завръщане на екипа:
 – почиства и дезинфекцира превозното сред­
ство и оборудването;
 – възстановява оперативната готовност на 
превозното средство;
 – участва в анализа на поведението на чле­
новете на екипа.
Г) Дейности, извършвани от парамедика 
като част от екипа, оказващ помощ на лица със 
спешни състояния:
 – оказва съдействие на медицинските спе­
циалисти и парамедиците с четвърта степен на 
професионална квалификация при осъществяване 
на диагностично-лечебния процес и грижите за 
пациентите.
2.1.3. Парамедиците с четвърта степен на 
професионална квалификация имат за задача 
при спешно състояние да оказват самостоятелно 
първа помощ и специализиран транспорт. При 
отсъствие на медицински специалист парамеди­
кът действа самостоятелно и носи отговорност, 
като в тези случаи може да ръководи екип от 
парамедици. При работа в екип с лекар или друг 
медицински специалист подпомага дейностите по 
оказване на помощ на лица в спешно състояние.
Парамедикът с четвърта степен на профе­
сионална квалификация самостоятелно или с 
помощта на медицински специалист извършва 
първоначална оценка на състоянието на пациента 
в рамките на неговата компетентност, оказва му 
помощ на мястото на инцидента и по време на 
транспортирането му, като:
 – подпомага медицинските специалисти и 
изпълнява техните указания при оказване на 
животоспасяваща помощ на пациенти в спешно 
състояние на мястото на инцидента, по време 
на транспортирането и в лечебното заведение;
 – контролира екип от парамедици при от­
съствие на медицински специалист;
 – транспортира пациент в спешно състояние 
до лечебно заведение;
 – следи жизнените функции на пациента по 
време на транспортирането му и оказва съответ­
ните грижи в рамките на своите компетентности;
 – транспортира болни, ранени или други 
нуждаещи се от помощ лица независимо от 
тяхното състояние;
 – управлява превозните средства, познава и 
работи с медицинското оборудване;
 – осъществява контакт с районните коор­
динационни централи и лечебните заведения.
Специалните дейности на парамедика с чет­
върта СПК са:
А) Дейности преди тръгване на екипа:
 – проверява и установява оперативната го­
товност на транспортните средства (санитарни 
автомобили, реанимобили, линейки);
 – проверява изправността на медицинската 
апаратура и на комуникационните средства в 
превозните средства;
 – проверява наличните лекарствени продук­
ти, медицински пособия и консумативи;
 – дава указания на членовете на екипа.
Б) Дейности по време на работа на екипа:
 – управлява превозното средство до место­
назначението, като при необходимост използва 
правото на специален режим на движение;
 – оценява обстановката намясто и докладва 
в районната координационна централа;
 – подпомага медицинските специалисти или 
самостоятелно оказва първа помощ;
 – организира и ръководи екипа от парамедици 
при оказване на първа помощ;